Španski superkup 2001.
Supercopa de España 2001. je bilo nogometno takmičenje u organizaciji nogometnog saveza Španije u kojem su se sastali pobjednik La Lige 2000/01. Real Madrid i pobjednik kupa 2000/01. Real Zaragoza. Finale superkupa se odigralo u dvije utakmice: 19. i 22. augusta 2001. godine. Prva utakmica superkupa se odigrala na stadionu La Romareda. Golom Flávia Conceiçãoa u 54. minuti za Real Madrid i Yordija u 79. minuti utakmice za Real Zaragozu utakmica je završila neriješeno rezultatom 1-1. U uzvratnoj utakmici na stadionu Santiago Bernabéu, Real Madrid je ostvario ubjedljivu pobjedu rezultatom 3-0. Golove za Real Madrid je postigao Raúl u 74, 82. i 89. minuti utakmice. Sveukupnim rezultatom 4-1 Real Madrid je osvojio svoj šesti superkup.